**ZMLUVA O DIELO**

uzavretá podľa ust. § 536 a násl. Obchodného zákonníka (ďalej aj ako „**zmluva**“)

Číslo zmluvy objednávateľa:

**Čl. I. ZMLUVNÉ STRANY**

**Objednávateľ:**

**Mesto Žilina**

Sídlo: Námestie obetí komunizmu 1, 011 31 Žilina

Zástupca vo veciach zmluvných: Mgr. Peter Fiabáne, primátor

IČO: 00321796

DIČ: 2021339474

Bankové spojenie: Prima banka Slovensko a.s., pobočka Žilina

IBAN: SK37 5600 0000 0003 3035 3001

SWIFT: KOMASK2X

Kontaktný email:

Telefónne číslo:

(ďalej len ako „**objednávateľ**“)

**Zhotoviteľ:**

Sídlo:

Zástupca vo veciach zmluvných:

IČO:

IČDPH:

OR:

Bankové spojenie: IBAN:

SWIFT:

Kontaktný email:

Telefónne číslo:

(ďalej len ako „**zhotoviteľ**“)

(ďalej objednávateľ a zhotoviteľ spoločne aj ako „**zmluvné strany**“)

**Čl. II. PREAMBULA**

Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**ČI. III. PREDMET ZMLUVY**

1. Predmetom tejto zmluvy je záväzok zhotovitelia vykonať pre objednávateľa dielo:

**„Digitálna Ortofotomapa mesta Žilina"** (ďalej aj ako „**DOFM**" alebo aj ako „**dielo**"), ktorého špecifikácia je uvedená v Článku III. tejto zmluvy, v termíne a cene podľa zmluvy a záväzok objednávateľa riadne a včasne vykonané dielo prevziať a zaplatiť cenu diela, a to za podmienok dohodnutých v tejto zmluve.

1. Rozsah diela a jeho kvalita sú určené nasledovnými technickými parametrami a požiadavkami pre jeho vykonanie, ktoré sa zhotoviteľ zaväzuje v plnom rozsahu dodržať:
	1. DOFM v rozlíšení 0,05m/pixel vo farebnom viditeľnom spektre RGB pre predmetné územie do 50 km2.
	2. DOFM v rozlíšení 0,10m/pixel vo farebnom viditeľnom spektre RGB pre predmetné územie do 105 km2.
	3. Termín realizácie snímkovania v mimovegetačnom období roku 2020.
	4. Štandardné meteorologické podmienky pre vykonanie leteckého meračského snímkovania (bez oblačnosti, tieňov z oblačnosti, prízemných oparov, námrazy, snehovej pokrývky a v štandardnej viditeľnosti).
	5. Dielo musí byť spracované z leteckých meračských snímok štandardným technologickým procesom pre požadovanú podrobnosť DOFM.
	6. Georeferencované do štátneho súradnicového systému S-JTSK.
	7. Vo viditeľnom spektre (RGB).
	8. Rastrový formát TIF+TWF a JPG+JGW po mapových listoch (ML) mierky 1:500, pričom každý ML 1:500 obsahujúci záujmové územie musí byť pokrytý ortofotomapou na celej ploche ML. Ďalej musí byť dielo dodané ako výstup vo formátoch \*.dgn, \*.dbf, \*.shp, \*.shx a \*.pdf. Licencia na použitie diela musí byť zhotoviteľom poskytnutá objednávateľovi bez akéhokoľvek časového alebo vecného obmedzenia.
	9. Zakreslenie volebných obvodov mesta Žilina ako samostatnej vrstvy.
	10. Zakreslenie mestských častí mesta Žilina ako samostatnej vrstvy.
	11. V rozsahu minimálne mesta Žilina a jeho mestských častí (t.j. 14 k.ú.) – Žilina, Bytčica, Závodie, Bánová, Strážov, Žilinská Lehota, Považský Chlmec, Vranie, Budatín, Brodno, Zádubnie, Zástranie, Trnové a Mojšova Lúčka.

Zhotoviteľ vyhlasuje, že mu je známy rozsah prác a výkonov vyžadovaných touto zmluvou o dielo a že sú mu známe všetky podstatné okolnosti na riadne a včasné vykonanie diela tak, ako bolo možné pri vynaložení primeranej odbornej starostlivosti zistiť a predpokladať z obsahu uvedených podkladov v čase predloženia súťažnej ponuky zhotoviteľa.

1. Dielo sa zhotoviteľ zaväzuje dodať vrátane licencie , ktorá bude pokrývať požiadavku použitia pre potreby objednávateľa vrátane organizácií zriadených objednávateľom, pre interné účely, poskytnutie externým zmluvným partnerom a partnerom zabezpečujúcim projektové a iné služby pre objednávateľa, použitie v rámci vnútorných aj verejných informačných systémov objednávateľa, tvorba prezentačných publikácií, tlačové výstupy (vrátane veľkoplošných) pre interné potreby objednávateľa.
2. Súčasťou diela musí byť aj technická správa.
3. Zhotoviteľ zhotoví dielo na vlastný náklad, vo vlastnom mene, na vlastnú zodpovednosť a na vlastné nebezpečenstvo, s odbornou starostlivosťou, v súlade s podmienkami uvedenými v tejto zmluve, v súlade s platnými právnymi predpismi.

**Čl. IV. ČAS, MIESTO a SPÓSOB PLNENIA**

1. Zhotoviteľ sa zaväzuje zhotoviť a odovzdať dielo objednávateľovi v termíne do:

**01.05.2020** pri zohľadnení podmienky zhotovenia diela uvedenej v čl. III bod 2 písm. c) a d).

Miesto dodania: sídlo objednávateľa.

Spôsob dodania: na externom dátovom médiu.

1. Odovzdaním sa rozumie odovzdanie diela objednávateľovi v jeho sídle odovzdávacím a preberacím protokolom.
2. Akceptáciou sa rozumie odsúhlasenie vecnej a obsahovej stránky diela vo forme akceptačného protokolu podpísaného oboma zmluvnými stranami v sídle objednávateľa (ďalej len „**Akceptácia**"). Objednávateľ je povinný Akceptovať dielo do 14 dní od jeho odovzdania, alebo písomne resp. emailom oznámiť zhotoviteľovi námietky a pripomienky voči jeho obsahu, pričom zhotoviteľ je povinný dielo v zmysle pripomienok a námietok upraviť v lehote do 7 pracovných dní od ich obdržania. V prípade, že zhotoviteľ dielo v zmysle námietok a pripomienok neupraví do uvedenej lehoty alebo ho neupraví riadne, objednávateľ má právo opätovne oznámiť a špecifikovať zhotoviteľovi námietky a pripomienky k dielu a určiť dodatočnú primeranú lehotu ( nie však dlhšiu ako 7 dní) na úpravu diela podľa ich obsahu. Pokiaľ nebudú chyby vytýkané v námietkach a pripomienkach odstránené ani v dodatočnej lehote, objednávateľ má právo na zmluvnú pokutu vo výške 0,5% z dohodnutej ceny diela v čl. V (s DPH, pokiaľ je zhotoviteľ platca DPH) za každý deň omeškania počnúc 8. dňom od doručenia prvého písomného oznámenia o námietkach a pripomienkach, prípadne odstúpiť od zmluvy. V prípade, že objednávateľ do 14 dní od odovzdania diela v zmysle Čl. IV bodu 3 tejto zmluvy nepredloží písomne odôvodnené námietky voči dielu, dielo sa považuje za akceptované. Akceptáciou nie je dotknuté právo objednávateľa na uplatnenie zodpovednosti voči zhotoviteľovi v zmysle čl. VII tejto zmluvy.
3. Zhotoviteľ sa zaväzuje bez zbytočného odkladu informovať objednávateľa o akejkoľvek udalosti, ktorá by bránila alebo sťažovala realizáciu predmetu zmluvy a ktorá by mala vplyv na dohodnutý termín dokončenia. Uvedená povinnosť sa vzťahuje aj na objednávateľa.
4. Zhotoviteľ sa zaväzuje objednávateľa informovať o stave rozpracovanosti diela na pracovných rokovaniach , ktoré budú organizované podľa aktuálnej potreby riešenia dielčich problémov. Na požiadanie objednávateľa prizve zhotoviteľ na pracovné rokovanie zainteresovaných zástupcov dotknutých subjektov. Pred finálnym odovzdaním diela, najmenej 10 dní, sa zhotoviteľ zaväzuje vyzvať objednávateľa na písomné schválenie finálneho konceptu diela, za účelom posúdenia, či obsahuje všetky požadované náležitosti. Objednávateľ je oprávnený kedykoľvek kontrolovať vykonávanie diela a zhotoviteľ je povinný takúto kontrolu objednávateľovi umožniť. Ak objednávateľ zistí, že zhotoviteľ vykonáva dielo v rozpore s povinnosťami podľa zmluvy, je oprávnený dožadovať sa toho, aby zhotoviteľ odstránil alebo napravil takéto porušenie povinností na svoje náklady a v primeranej lehote určenej objednávateľom.
5. Predmet podľa tejto zmluvy je splnený riadnym vypracovaním a odovzdaním akceptovaného diela objednávateľovi v zmysle bodu 3tohto článku.
6. Zhotoviteľ je oprávnený použiť na zhotovenie diela subdodávateľov. Zoznam subdodávateľov zhotoviteľa, vrátane ich podielu na objeme prác, tvorí prílohu tejto zmluvy, ak ku dňu uzatvorenie tejto zmluvy má zhotoviteľ vedomosť, že bude dielo vykonávať prostredníctvom subdodávateľov. Každý subdodávateľ musí počas celej doby realizácie diela spĺňať podmienky § 41 ods. 1 zákona č. 343/2015 Z. z. v platnom znení. V prípade, ak zhotoviteľ uzatvorí akúkoľvek zmluvu so subdodávateľom uzatvorenú na plnenie diela, alebo jeho ktorejkoľvek časti a rovnako v prípade zmeny subdodávateľa počas plnenia tejto zmluvy je zhotoviteľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť objednávateľovi písomné oznámenie subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti so zhotovovaním tohto diela.
7. Predmet podľa tejto zmluvy je splnený riadnym vypracovaním a odovzdaním diela objednávateľovi a jeho Akceptáciou v zmysle bodu 3 tohto článku.
8. Zmluvné strany sa dohodli, že vo výnimočných prípadoch, ak vplyvom nepredvídateľných okolností, ktoré zhotoviteľ nemohol pri vynaložení náležitej odbornej starostlivosti predvídať a ktoré zabránia riadnemu a včasnému splneniu predmetu zmluvy zo strany zhotoviteľa, sa neuplatní ustanovenie zmluvy, týkajúce sa termínu dodania diela a ustanovenie čl. VIII bod 1 za podmienky, že sa strany dohodnú na zmene pôvodne dohodnutých termínov dodania diela dodatkom k zmluve.

**Čl. V. CENA**

1. Zhotoviteľ vykoná všetky práce a dodávky potrebné pre realizáciu celého diela v rozsahu určenom pri uzavretí tejto zmluvy na svoje náklady a nebezpečenstvo, vrátane odstránenia všetkých vád a nedorobkov, za dohodnutú cenu ............................. Eur bez DPH ............................ Eur s DPH (slovom : ....................................). Cena je stanovená na základe výsledku verejného obstarávania v zmysle cenovej ponuky zhotoviteľa, ktorá je prílohou tejto zmluvy.
2. Akékoľvek zmeny ceny diela v dôsledku naviac práce, prípadne zmeny predmetu zmluvy musia byť písomne odsúhlasené oboma zmluvnými stranami. Prípadné dodatočne zistené dielčie chyby, prípadné omyly zhotoviteľa v kalkulácii ceny diela nedávajú zhotoviteľovi právo na zmenu dohodnutej pevnej ceny.
3. V dohodnutej pevnej cene za dielo sú obsiahnuté všetky výkony a vedľajšie výkony, ktoré patria k dodávke výkonov týkajúcich sa celého diela zhotovovaného k úplnému a riadnemu dokončeniu diela, ako aj všetky náklady vynaložené zhotoviteľom v súvislosti s plnením predmetu tejto zmluvy t. j. zabezpečenie vstupných podkladov a tiež trovy zhotoviteľa potrebné na vykonanie diela (výdavky na materiál, režijné náklady, náklady na dopravu, poistné, správne poplatky ... ) a vyhotovenie diela v požadovanej forme.

**ČL. VI. PLATOBNÉ PODMIENKY**

1. Cenu diela zaplatí objednávateľ zhotoviteľovi na základe faktúry vystavenej po Akceptácii diela v zmysle čl. IV bod 3 tejto zmluvy. Splatnosť faktúry je do 30 dní odo dňa doručenia faktúry objednávateľovi. Faktúra bude vystavená v 2 vyhotoveniach. Faktúra vystavená zhotoviteľom musí obsahovať náležitosti podľa právnych a účtovných predpisov a číslo tejto zmluvy. Právo zhotoviteľa na fakturáciu vzniká až po podpísaní akceptačného protokolu oboma zmluvnými stranami v zmysle čl. IV bod 3 tejto zmluvy, ktorý musí tvoriť prílohu faktúry. Podmienkou fakturácie je aj splnenie povinnosti podľa čl. III bod 2, 3, 4 tejto zmluvy.
2. Zmluvné strany sa dohodli, že do doby odstránenia vád a nedorobkov zistených pri odovzdaní a prevzatí diela v rámci Akceptácie, nie je objednávateľ povinný platiť zhotoviteľovi časť z ceny za dielo, ktorá by zodpovedala nároku objednávateľa na zľavu, ak by vady neboli zo strany zhotoviteľa odstránené.
3. Objednávateľ je oprávnený započítať si akékoľvek peňažné nároky (vyplývajúce napr. z titulu náhrady škody, zmluvnej pokuty atď.), ktoré mu vzniknú voči zhotoviteľovi oproti pohľadávke zhotoviteľa na zaplatenie ceny diela, teda aj oproti nevyplatenej sume podľa bodu č. 2 tohto článku.

**ČL. VII. ZODPOVEDNOSŤ ZA VADY**

1. Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez závad a nedostatkov, v súlade s platnou legislatívou SR, technickými požiadavkami, všeobecne záväznými právnymi predpismi, pričom bude použiteľné a v plnom rozsahu aplikovateľné na dohodnutý účel tejto zmluvy.
2. Zhotoviteľ sa zaväzuje postupovať pri vykonaní diela s maximálnou odbornou starostlivosťou , dodržiavať všeobecne záväzné predpisy. Ďalej sa bude riadiť záväznými podkladmi objednávateľa, záväznými pokynmi objednávateľa, zápismi a písomnými dohodami zmluvných strán potvrdenými ich oprávnenými osobami.
3. Záručná doba na zhotovené dielo je zmluvnými stranami dohodnutá v trvaní **60 mesiacov** a začína plynúť odo dňa Akceptácie v zmysle čl. IV bod 3 tejto zmluvy. Záručná doba sa automaticky predlžuje o dobu odstraňovania vady diela v záručnej dobe. Dielo má vady v prípade, ak vykonanie diela nezodpovedá výsledku určenému v zmluve. Vadou sa rozumie najmä odchýlka v kvalite, rozsahu a parametroch diela stanovených v tejto zmluve.
4. Objednávateľ má pri vadnom plnení nároky z vád, vyplývajúce z § 564 zákona č. 513/1991 Zb. Obchodný zákonník. Za podstatné porušenie zmluvy sa považuje, ak strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy. Za podstatné porušenie zmluvy podľa predchádzajúcej vety sa považuje najmä vyhotovenie diela v rozpore s touto zmluvou, právnymi predpismi alebo rozhodnutiami orgánov verejnej správy.
5. Oznámenie vád (reklamácia) musí byť vykonané písomne poštou, alebo mailom s dodatočným písomným zaslaním reklamácie poštou, inak je neplatné. V prípade, ak je reklamácia uplatnená e-mailom, považuje sa za uplatnenú dňom odoslania e-mailu. Pri zjavných vadách postačí oznámenie vád v protokole o odovzdaní a prevzatí diela. Oznámenie musí obsahovať označenie vady, miesta, kde sa vada nachádza a popis ako sa vada prejavuje:
	1. zjavné vady - t.j. vady, ktoré objednávateľ zistil, resp. mohol zistiť odbornou prehliadkou pri preberaní diela, musia byť reklamované v rámci Akceptácie. Pokiaľ nedôjde medzi zmluvnými stranami k dohode o termíne odstránenia vady, je zhotoviteľ povinný odstrániť vadu v primeranej lehote, ktorú určí objednávateľ.
	2. skryté vady - t.j. vady, ktoré objednávateľ nemohol zistiť pri prevzatí diela a vyskytnú sa po Akceptácii diela, je objednávateľ povinný reklamovať u zhotoviteľa, postupom uvedeným v tomto bode. V prípade, že objednávateľ žiada odstránenie vád, je zhotoviteľ povinný tieto vady bezplatne odstrániť. Zhotoviteľ je povinný na reklamáciu reagovať do 3 pracovných dní po jej obdržaní a dohodnúť s objednávateľom spôsob a primeranú lehotu odstránenia vady. Pokiaľ nedôjde medzi zmluvnými stranami k dohode o termíne odstránenia vady, je zhotoviteľ povinný vadu odstrániť v primeranej lehote , ktorú určí objednávateľ. Havarijné stavy je povinný zhotoviteľ odstrániť bezodkladne po ich nahlásení objednávateľom.
6. V prípade, že zhotoviteľ neodstráni reklamovanú vadu v dohodnutom termíne , objednávateľ si vyhradzuje právo dať odstrániť reklamovanú vadu tretej osobe na náklady zhotoviteľa a náklady vynaložené na odstránenie reklamovanej vady refakturovať zhotoviteľovi.
7. Reklamácia sa považuje za uplatnenú dňom jej doručenia zhotoviteľovi. O odstránení vady bude spísaný záznam, v ktorom sa uvedie spôsob odstránenia vady a termín jej odstránenia.

**ČL. VIII. ZMLUVNÉ POKUTY**

1. Za omeškanie s odovzdaním diela má objednávateľ právo požadovať od zhotoviteľa zaplatenie zmluvnej pokuty vo výške 0,5% z ceny diela uvedenej v čl. V bod 1 tejto zmluvy za každý deň omeškania.
2. Za omeškanie s odstránením vád a nedorobkov, ktoré boli reklamované po Akceptácii (skryté vady) diela má objednávateľ právo požadovať od zhotoviteľa zaplatenie zmluvnej pokuty vo výške 200 € za každý deň omeškania.
3. Za omeškanie s úhradou faktúr má zhotoviteľ právo požadovať od objednávateľa zaplatenie úroku z omeškania vo výške 0,025 % z nezaplatenej čiastky za každý deň omeškania.
4. Súbeh viacerých porušení zabezpečenia povinností zhotoviteľa vyplývajúci z jediného dôvodu na zaplatenie zmluvnej pokuty sa nevylučuje.
5. Nárok na zaplatenie zmluvných pokút dohodnutých medzi zmluvnými stranami v tejto zmluve vzniká dotknutej zmluvnej strane dňom porušenia povinnosti vyplývajúcej z čl. VIII. body 1 až 3. Vo výzve bude uvedená porušená povinnosť, celková výška zmluvnej pokuty ku dňu výzvy a lehota na zaplatenie zmluvnej pokuty.
6. Zaplatením zmluvnej pokuty nie je dotknutý nárok objednávateľa na náhradu škody. Objednávateľ má nárok na náhradu škody presahujúcu výšku zmluvnej pokuty.
7. Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v čl. I. tejto zmluvy, v prípade ,ak nedošlo k započítaniu v zmysle čl. VI bod 2 tejto zmluvy.
8. Zaplatením zmluvnej pokuty sa zhotoviteľ nezbavuje svojej povinnosti riadne splniť svoj záväzok zo zmluvy.

**ČL. IX. OKOLNOSTI VYLUČUJÚCE ZODPOVEDNOSŤ**

1. Pre účely tejto zmluvy sa na okolnosti vylučujúce zodpovednosť vzťahuje právna úprava podľa
§ 374 Obchodného zákonníka.

**ČL. X. LICENČNÉ PODMIENKY**

1. Podpisom tejto zmluvy udeľuje zhotoviteľ objednávateľovi súhlas na bezodplatné, výhradné použitie diela v zmysle § 19 ods. 4 autorského zákona (výhradnú licenciu v zmysle § 70 ods. 1 autorského zákona), a to najmä nasledovným spôsobom:
	1. vyhotovenie rozmnoženiny diela
	2. spracovanie a adaptáciu diela, čím sa myslí najmä :
		1. nasledovné zapracovanie zmien diela podľa potrieb objednávateľa;
		2. ďalšie podrobnejšie rozpracovanie diela do detailnejšej podoby pre účely vyhotovenia konkrétneho súvisiaceho projektu;
		3. spracovanie čo aj časti diela do iného diela; všetko za podmienky, že tým nedôjde k hanlivému nakladaniu s dielom .
	3. zaradenie diela do súborného diela, najmä pre potreby rôznych sumarizačných, propagačných publikácií o meste Žilina a pod.
	4. verejné vystavenie diela, najmä v sídle ako aj na webovom sídle objednávateľa.
2. Vzhľadom k tomu, že zhotoviteľ udeľuje objednávateľovi výslovný súhlas so spôsobom využitia diela podľa bodu 1 písmeno b) tohto článku, zhotoviteľ je plne uzrozumený s tým, že vyššie uvedenou adaptáciou, rozpracovaním či spracovaním diela nedochádza k nedovoleným zmenám či nedovoleným zásahom do diela.
3. Zhotoviteľ ako autor diela udeľuje objednávateľovi ako nadobúdateľovi licencie súhlas na postúpenie licencie tretej osobe, ako aj na udelenie sublicencie v rozsahu udelenej licencie alebo jej časti. Zhotoviteľ nevyžaduje, aby ho objednávateľ o tejto skutočnosti informoval.
4. Licencia sa udeľuje na dobu 100 rokov, v neobmedzenom rozsahu.

**ČL. XI. OSTATNÉ USTANOVENIA**

1. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka.

Právo odstúpenia pri podstatnom porušení tejto zmluvy môže zmluvná strana uplatniť do 30 dní od času, kedy sa o porušení dozvedela. Zmluvné strany za podstatné porušenie tejto zmluvy považujú, ak strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy, a to najmä:

1. ak zhotoviteľ bude preukázateľne vykonávať dielo vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a ak napriek upozorneniu objednávateľa vadné plnenie v primeranej lehote neodstránil ,
2. ak zhotoviteľ bude postupovať pri výkone diela tak, že to bude nasvedčovať tomu, že zmluvný termín dokončenia diela nebude dodržaný,
3. ak zhotoviteľ bude v omeškaní s ukončením a odovzdaním diela viac ako 30 dní,
4. ak objednávateľ bude meškať s úhradou faktúr dlhšie ako 30 dní, za predpokladu, že budú splnené všetky podmienky uvedené v čl. VI tejto zmluvy.
5. Objednávateľ a zhotoviteľ sa zaväzujú, že zachovajú obchodné tajomstvo o obchodných a technických informáciách, ktoré poskytla jedna zmluvná strana druhej a tieto informácie nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré zmluvný partner nechráni zodpovedajúcim spôsobom.

**ČL. XII. ZÁVEREČNÉ USTANOVENIA**

1. Zmluvné strany dohodli , ako podmienku platnosti tejto zmluvy ako aj jej prípadných dodatkov, písomnú formu a dohodu o celom obsahu.
2. Zmeny alebo doplnky tejto zmluvy je možné robiť len písomnými dohodami zúčastnených strán vo forme dodatkov k tejto zmluve.
3. Všetky písomnosti je odosielajúca zmluvná strana povinná prijímajúcej zmluvnej strane zasielať na adresu uvedenú v tejto zmluve, resp. na adresu, ktorú prijímajúca zmluvná strana písomne preukázateľne oznámila odosielajúcej zmluvnej strane ako zmenu svojej adresy. Doručovanie je možné vykonať osobne, elektronicky na e-mailové adresy uvedené v čl. I zmluvy alebo poštou prostredníctvom poštového podniku.
4. Písomnosti určené objednávateľovi je zhotoviteľ oprávnený doručiť v prípade osobného doručovania výlučne na adresu Mestského úradu Žilina, Nám. obetí komunizmu 1, O11 31 Žilina do podateľne.
5. Ak písomnosť doručovaná prostredníctvom poštového podniku nebola doručená z dôvodu, že adresát nebol zastihnutý, uloží sa písomnosť pre adresáta v zmysle pravidiel poštového podniku. Ak písomnosť nebola vyzdvihnutá v odbernej lehote, považuje sa posledný deň odbernej lehoty za deň jej doručenia, i keď sa adresát o uložení písomnosti nedozvedel.
6. V prípade odopretia prijatia písomnosti sa za deň doručenia považuje deň odopretia prijatia.
7. Elektronická komunikácia medzi zmluvnými stranami je prípustná výlučne na elektronické adresy zmluvných strán uvedené v čl. I tejto zmluvy, a to len v tých prípadoch, v ktorých táto zmluva neustanovuje, že sa vyžaduje doručovanie poštou prostredníctvom poštového podniku. V prípade pochybností sa písomnosť doručovaná elektronicky, resp. akákoľvek elektronická komunikácia medzi zmluvnými stranami, považuje za doručenú dňom jej preukázateľného odoslania prijímajúcej zmluvnej strane odosielajúcou zmluvnou stranou prostredníctvom elektronickej pošty na e-mailovú adresu v čl. I tejto zmluvy, okrem prípadov, keď je v zmluve výslovne uvedené inak.
8. Vzťahy medzi zmluvnými stranami sa riadia zákonmi Slovenskej republiky. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že sa spor nevyrieši dohodou, hociktorá zo zmluvných strán je oprávnená predložiť spor na riešenie príslušnému súdu.
9. Táto zmluva Je vyhotovená v 5 exemplároch, 4x pre objednávateľa a lx pre zhotoviteľa.
10. Táto zmluva nadobúda platnosť dňom jej podpisu oboma zmluvnými stranami a účinnosť nasledujúci deň po dni zverejnenia na webovom sídle objednávateľa.
11. Neoddeliteľnou súčasťou tejto zmluvy je:
	1. príloha č. 1 - vymedzenie snímkovaného územia
	2. príloha č. 2 – zoznam subdodávateľov
	3. príloha č. 3 – cenová ponuka

Na dokaz čoho bola táto zmluva podpísaná nasledovne:

Žilina, dňa .....................................

Za objednávateľa: Za zhotoviteľa:

............................................... ...............................................

Mgr. Peter Fiabáne

primátor